Wadhas Tumpang

Wadhas Tumpang (Carakan: ꦮ​ꦣ꧀ꦱ꧀ꦠꦸꦩ꧀ꦥꦁ) yaiku salah sawijining papan wisata ing Kabupatèn Banjarnegara, Provinsi Jawa Tengah.  Papan wisata budaya kang dumunung ing Désa Majalengka, Kecamatan Bawang, Kabupatèn Banjarnegara kang duwé unsur mistis. Jaman biyèn, Wadhas Tumpang dadi papan pratapan kanggo wong-wong kang luru kasektèn. Sesawangan alam Wadhas Tumpang sing éndah iki ndadèkaken Wadhas Tumpang dadi papan tujuwan wisata. Sanajan isih ana sapérangan pangunjung sing teka kanggo tujuwan spiritual kayata ngaturaken sesaji kanggo nglestarèkaké tradhisi.

Wadhas Tumpang minangka obyèk wisata anyar ing Banjarnegara dibukak ing taun 2018 kanggo masarakat umum. Menawa dideleng sekang basa dhaérah, Wadhas tegesé watu lan Tumpang tegesé ditumpuk . 

Mula, obyèk wisata Wadas Tumpang iki mujudaken gunung sing kawangun saka rong watu tetumpukan katutup wit ringin gedhé kanthi umur atusan taun. Dhuwuré Wadhas Tumpang watara 20 meter kanggo tekan puncak. Barang-barang sing bisa ditemokaken pangunjung ing dalan menyang ndhuwur yaiku kandhang macan sing digawé sekang oyod wit ringin lan kethek mligine kethek putih.

 Fasilitas 
Wisata Wadhas Tumpang Banjarnegara Jawa Tengah bisa diarani wisata alam kang dijangkepi fasilitas ing antarane:

– Papan Parkir tetumpakan

– Papan Ngaso

– Kulah/ MCK

 Alamat 
Majalangu, Majalengka, Bawang, Banjarnegara, Central Java 53471

 Rujukan :